Shalom ja hyvää iltaa! Olen Maayan Hessen ja tässä TV7 Israel News.
Uutisotsikoissa tänään: -
Ammunta Israelin joukkoja vastaan lisääntynyt Gazan rajalla.
Israel kosti iskemällä Hamasin asemiin Gazassa.
Pääministeri Netanjahu sanoo Israelin sitoutuvan vaalimaan -
kansallisia turvallisuusintressejään normalisointisopimuksessa -
saudien kanssa.
Iranin huthi-välikäsien kuolettava isku Jemenissä Saudi-Arabiaa vastaan -
uhkaa yrityksiä päästä sopimukseen lopettaa Jemenin konflikti.
Israelin sota terrorismia ja Iranin toimintaa vastaan jatkuu.
IDF, ISA ja rajapoliisin erikoisjoukot suorittivat terrorismin vastaisia toimia
Länsirannan Juudeassa, Samariassa ja Jordanlaaksossa viime yönä.
14 terrorismista epäiltyä pidätettiin.
Viikon aikana on pidätetty 31 epäiltyä.
ISA tiedotti estäneensä iranilaisten yrityksen tehdä terrori-isku -
Israelin maaperällä.
ISA vahvisti pidättäneensä viisi epäil- tyä, joista kolme oli palestiinalaisia -
ja kaksi Israelin kansalaista.
Tutkimukset paljastivat pidätettyjen saaneen ohjeensa -
Jordaniassa asuvalta, joka sai ohjeensa Iranin sotavoimilta.
Kaikkia viittä syytetään vakavista turvallisuusrikoksista.
ISA korosti tapauksen osoittavan jälleen, että Iranin yritykset häiritä -
Israelin turvallisuutta sekä poliittista ja yleistä vakautta ovat kasvussa.
Se värvää israelilaisia ja palestiinalaisia rikolliseen toimintaan.
ISA korosti selvittävänsä ja ehkäisevänsä kaiken toiminnan -
joka uhkaa Israelin ja kansalaisten turvallisuutta.
Se aikoo paljastaa ja ottaa kohteekseen Iranin toimet -
tuoda terrorismi Israelin maaperälle.
Gazan kaistaleen rajalta: -
Väkivalta yltyy kymmenien palestiinalaisten heitellessä -
kotitekoisia räjähteitä ja Molotovin cocktaileja kohti turva-aidalla -
vartiossa olevia Puolustusvoimien (IDF) sotilaita.
Myös ammunta joukkoja kohti on lisääntynyt.
Vahingoista ei kuitenkaan ole raportoitu.
IDF teki vastaiskun jonka tarkoitus oli viestiä Hamasille -
lopettaa eskaloiminen.
IDF:n helikopterit, droonit ja tankit iskivät Hamasin sotilasasemiin -
Gazassa.
Gazan islamistiset järjestöt lisäävät Israelin vastaista väkivaltaa.
Neuvottelut tilanteen lieventämiseksi ovat käynnissä.
Israelin turvallisuusviranomaiset neuvottelevat epäsuorasti -
Hamasin kanssa. He ovat optimistisia mahdollisesta sopimuksesta, -
joka mahdollistaisi tyynen palauttamisen ja palestiinalaisten -
työntekijöiden palaamisen Israeliin.
Pääministeri Netanjahu luokitteli viime viikkoisen matkansa -
YK:n yleiskokoukseen suureksi menestykseksi.
Hän kertoi useasta maailmanjohtajan tapaamisesta, -
ja korosti tapaamistaan presidentti Bidenin kanssa, -
mikä oli selkeä ele Israelin ja USA:n läheisistä suhteista.
- Minulla oli tärkeä tapaaminen Bidenin kanssa.
Keskityimme rauhanpiirin laajentamiseen.
Keskustelun piti kestää vain muutaman minuutin -
ja sitten jatkua laajennetulla foorumilla.
Mutta keskustelu kestikin kokonaisen tunnin yksityisesti.
Erittäin hyvä ja ystävällismielinen kahdenkeskinen keskustelu -
ihmisten välillä jotka ovat tunteneet toisensa vuosikaudet.
Keskityimme rauhanpiirin laajentamiseen Saudi-Arabian kanssa.
Netanjahu korosti saudien kanssa paranevia suhteita, -
mikä on nyt yhä julkisempaa.
Vaikka yleinen käsitys on että suhteiden normalisointi lähenee, -
Netanjahu korosti ettei Israelin alueellinen integrointi ole tapahtunut -
yhdessä yössä.
- Se ei tapahtunut itsestään. Meidän on vuosia täytynyt taistella -
ennakkokäsitysten muuttamiseksi, ja vakuuttaa monet meistä -
ja ystävistämme, sekä ne jotka ovat USA:n johtamia, -
palestiinalaisten veton ohittamiseksi.
He sanoivat että meidän pitää alistua palestiinalaisten saneluun -
ja laatia rauhansopimus palestiinalaisten kanssa.
Kaikki ymmärrätte millaisen rauhan saisimme: ei rauhaa.
Sitä ennen emme pääsisi arabimaailmaan.
Siksi piti tehdä läpimurto. Toinen seikka oli parantaa päättäväisyyttä -
ja voimaamme vastustaa Iranin ydinaseistautumista ja aggressioita.
Kolmas seikka on taloutemme muuntaminen vapaaksi, -
vetovoimaiseksi ja teknologiseksi taloudeksi.
Nämä kolme asiaa johtivat Abrahamin rauhansopimuksiin jotka teimme -
kolme vuotta sitten neljän arabimaan kanssa.
Se aurasi tietä jatkumolle jota nyt työstämme.
Netanjahu toisti Israelin sitoutuvan rauhaan Saudi-Arabian kanssa, -
samalla Israelin tärkeitä intressejä vaalien.
- Olemme sitoutuneet laajentamaan rauhanpiiriä -
ja saada rauha saudien kanssa. Teemme tämän vaalien -
Israelin tärkeitä intressejä, joista tärkein on turvallisuus.
Toisin kuin Netanjahu totesi, -
USA:n ulkoministeriön tiedottaja Matthew Miller sanoi palestiinalaisten -
pysyvän tärkeänä osana Israelin alueellista integraatiota.
Samoin todettiin myös Saudi-Arabian taholta.
Saudien palestiinalais- ja Israel-suurlähettiläs Nayef al-Sudairi -
vieraili Ramallahissa eilen.
Bidenin hallinto kiitteli saudien lisääntynyttä yhteydenpitoa -
Palestiinalaishallintoon (PA).
- Tervehdimme saudien ja PA:n välistä lisääntynyttä yhteydenpitoa.
Tämä on avulias askel. Onnittelemme aina kun alueen yhteydenpito lisääntyy
Mitä suhteiden normalisointiin tulee, me olemme tietenkin työstäneet sitä.
Ulkoministeri ja presidentti ovat käyttäneet paljon aikaa siihen.
Presidentti puhui Netanjahun kanssa tästä New Yorkissa viime viikolla.
Olemme kuulleet palestiinalaisilta ja välittäneet sen israelilaisille, -
että sopimuksessa pitää olla merkittävä palestiinalainen osatekijä.
Saudihallitus on tehnyt tämän julkisesti selväksi, sekä meille myös yksityisesti.
Tiedottaja aloitti ilmoittamalla että USA tuomitsee Iranin -
huthi-välikäsien provosoimattoman hyökkäyksen -
Saudi-Arabiaa vastaan Jemenissä.
Kaksi bahrainilaista sotilasta kuoli ja useita haavoittui.
- Tuomitsemme vahvasti 25. syyskuun huthien iskun -
Saudi-Arabian ja Jemenin rajalla.
Kaksi Bahrainin sotilasta kuoli ja moni haavoittui.
Provosoimaton isku uhkaa pisintä tyyntä jaksoa -
sitten Jemenin sodan alkamisen. USA:n hallituksen viranomaiset -
ovat olleet yhteydessä Bahrainiin. Seisomme Bahrainin rinnalla, -
se on pitkäaikainen strateginen kumppanimme.
Osanottomme uhrien omaisille ja Bahrainin ja Saudi-Arabian hallituksille
ja kansoille.
Pikaista paranemista ja paluuta palvelukseen loukkaantuneille.
Huthien kuolettava isku oli iso eskalaatio -
yli vuoden suhteellisen tyynen jälkeen Jemenissä, -
rauhanpyrkimysten saatua otetta.
Saudien ja huthien viranomaiset pitivät jälleen neuvotteluja -
konfliktin lopettamiseksi.
TV7 raportoi jo tätä ennen huthien pitämästä sotilasparaatista, -
jonka aikana he esittivät räikeitä uhkauksia Saudi-Arabialle, Israelille -
ja USA:lle.
- Allah on suuri, kuolema USA:lle ja Israelille, -
kirous juutalaisille, voitto islamille!
- Meillä on useita viestejä ja tärkein on että saudien johtama -
viholliskoalitio tarttuisi Omanin pyrkimyksiin päästä sopimukseen, -
humanitaaristen kysymysten ratkaisemiseksi -
sekä poliittisen ratkaisun saamiseksi. Tämä on tilaisuus saudeille -
ja Persianlahden maille. Jos sopimus ei synny, paraatin viesti on selvä.
Huthien paraatissa esiteltiin Iranilta saatua laajaa aseistuksen skaalaa.
Iran puolestaan piti oman sotilasparaatinsa -
juhlistaakseen ajatollahin hallinnon julistamaa pyhää puolustusviikkoa.
Iranin presidentti Ibrahim Raisi julisti paraatissa -
että Iranin sotilaallinen kyvykkyys ylläpitää alueen vakautta, -
ja että lännen läsnäolo alueella on epävakauttava tekijä.
Raisin mukaan yritykset Iranin eristämiseksi epäonnistuivat.
Raisi jätti huomiotta Iranin välikäsien toimet Lähi-idässä.
Sen sijaan hän väitti ettei Iran ole osallistunut alueen sotiin -
tai alueelliseen dominointiin.
- Vihollisen projekti Iranin eristämiseksi on epäonnistunut.
Heidän läsnäolo on suurin ongelma alueella, -
mutta meidän asevoimiemme läsnäolo on rauhoittavaa.
Iranin doktriiniin ei nykyään kuulu sotaa tai toisen hallitsemista, -
mutta sotilaallisen valmiuden ylläpito ja puolustuksellinen kanta -
vakaan turvallisuuden ja pelotteen ylläpitämiseksi on käytännön linjamme.
Kiitos kun katsoit TV7 Israel News.
Jos tuotantomme on siunannut sinua ja haluat tukea tuotantoamme, -
harkitsethan lahjoituksen antamista.
Voit tehdä sen osoitteissa: tv7.fi ja tv7israelnews.com
Rukoillaan rauhaa Jerusalemille.
Olen Maayan Hessen. Hyvää illan jatkoa, nähdään huomenna.
Suomennos: Markus Nurmesniemi